Springbokspan: Rassie kies drie nuwes teen EngelandDie Springbokafrigter, Rassie Erasmus, het drie toetsnuwelinge in sy span vir Saterdag se eerste toets op Ellispark teen Engeland ingesluit. Soos verwag is, het die vleuels S’busiso Nkosi, Aphiwe Dyantyi en RG Snyman die nodige regmerkies gekry in die opdrafspan – ŉ span wat nie ŉ enkele speler insluit van die span wat verlede naweek teen Wallis verloor het nie. Wilco Louw mag egter dalk in die beginspan wees as Trevor Nyakane nie betyds van ŉ ribbesering herstel nie. Die Lionskaptein, Franco Mostert, sal as Snyman se slotmaat begin. Pieter-Steph du Toit, wat die span teen Wallis aangevoer het, is op die bank. Daar is drie oorsese spelers in die span: Willie le Roux, Faf de Klerk en Duane Vermeulen. Al sewe die spelers op die plaasvervangersbank, insluitende Thomas du Toit wat slegs op die bank sal begin indien Louw moet speel, het verlede week teen Wallis gespeel. Die veelsydigheid van die gekose spelers maak egter dat die Sharks se senter, André Esterhuizen, wat teen Wallis uitgeblink het, nie plek op die bank gekry het nie. Dit is ŉ goed gebalanseerde span wat heelwat ervare manne bevat. Beast Mtawarira, wat vanjaar weer uitstekende rugby speel, draf die 99ste keer in ŉ toets uit. Willie le Roux (41 toetse), Damian de Allende (28), Handré Pollard (26), Vermeulen (39), die kaptein Siya Kolisi (28), Franco Mostert (18) en Trevor Nyakane (36) verskaf die ervaring aan die jonger manne. Die vernaamste leemte in die span is dat daar benewens die buitesenter Lukhanyo Am en Nkosi as die twee aan die regterkant van die veld langs mekaar stelling inneem, nie in ŉ enkele kombinasie is van spelers wat op plaaslike vlak gereeld saamspeel nie Die span (franchise/klub, aantal toetse, aantal drieë en skoppers se totale punte waar aangedui) 15. Willie le Roux (Wasps, Engeland, 41, 10) 14. S’busiso Nkosi (Sharks, 0, 0) 13. Lukhanyo Am (Sharks, 1, 0) 12. Damian de Allende (Stormers, 28, 3) 11. Aphiwe Dyantyi (Lions, 0, 0) 10. Handré Pollard (Bulls, 26, 218 punte insluitende 3 drieë) 9. Faf de Klerk (Sale Sharks, Engeland, 11, 0) 8. Duane Vermeulen (Onverbonde, 39, 2) 7. Jean-Luc du Preez (Sharks, 10, 2) 6. Siya Kolisi kaptein (Stormers, 28, 4) 5. Franco Mostert (Lions, 18, 1) 4. RG Snyman (0, 0) 3. Trevor Nyakane (Bulls 36, 5) / Wilco Louw (Stormers, 6, 0) 2. Bongi Mbonambi (Stormers, 14, 1) 1. Tendai Mtawarira (Sharks, 98, 2) Bank: 16. Akker van der Merwe (Sharks, 1, 0) 17. Steven Kitshoff (DHL Stormers, 24, 1) 18. Wilco Louw (Stormers, 6, 0) / Thomas du Toit (1, 0) 19. Pieter-Steph du Toit (33, 4) 20. Sikhumbuzo Notshe (Stormers, 1, 0) 21. Ivan van Zyl (Bulls, 1, 0) 22. Elton Jantjies (Lions, 24, 210 punte insluitende twee drieë) 23. Warrick Gelant (Bulls, 2, 1)